סקרלט אליס ג'ונסון

סקרלט אליס ג'ונסון (באנגלית: Scarlett Alice Johnson; נולדה ב-7 באפריל 1985) היא שחקנית, מפיקה ומורה לדרמה אנגלייה. היא ידועה בעיקר מהופעתה בתפקיד ויקי פאולר באופרת הסבון של ה-BBC "איסטאנדרס", ובתפקיד לורה דרבישייר בסיטקום "פרמפייס".

ביוגרפיה
ג'ונסון נולדה בצפון לונדון שבאנגליה, והתחנכה ב-Highgate Wood School Arts College.

בתקופת הלימודים בקולג' צדה את עינו של סוכן שחקנים כשהופיעה בתפקיד ראשי בהפקה של המחזמר "ברנשים וחתיכות".

תפקידה הראשון בטלוויזיה היה בדמות ויקי פאולר באופרת הסבון של ה-BBC "איסטאנדרס". זו לא הייתה הופעתה המקצועית הראשונה, לפני כן שיחקה ג'ונסון בהפקות תיאטרון רבות בהן הפקה של התיאטרון המלכותי הלאומי של "תחת חורש חלב" מאת דילן תומאס בבימויו של רוג'ר מילר. בשנת 2004, אחרי שנתיים של הופעה ב"איסטאנדרס" ב-194 פרקים, עזבה ג'ונסון את הסדרה, וחזרה להופיע על במות התיאטרון, וכן החלה לשחק בסרטים.

על גילום הדמות של ויקי פאולר דורגה ג'ונסון במקום ה-83 ברשימת "100 הדמויות הגדולות של איסטאנדרס מכל הזמנים".

בשנת 2005 גילמה ג'ונסון את יוליה במחזה "רומיאו ויוליה" בסטאפורד קאסל, וזכתה לביקורות חיוביות במגזין The Stage. באותה שנה הופיעה ג'ונסון בתפקיד ראשי בסיבוב הופעות בבריטניה של המחזה "דייזי מילר" על פי הנובלה של הנרי ג'יימס בבימויו של כריסטופר מורהן. עוד השתתפה בהצגה "סינדרלה" בתיאטרון גייטהאוס בסטאפורד.

ב-2009 שיחקה ג'ונסון בתפקיד מינדי בהפקה מחודשת של המחזה "Aunt Dan and Lemon" בתיאטרון רויאל קורט. באותה שנה שיחקה בתפקיד הלן בסרט האימה "הקנים".

באפריל 2010 לוהקה ג'ונסון על ידי האחים וורנר לפיילוט "Damn Thorpes" (שם הפקה נוסף "The Wyoming Project") לצדו של שון פריס. עוד באותה שנה שיחקה בתפקיד ראשי בסרט הבריטי "Panic Button", ובתפקיד טריש בסדרה הקומית "Pete Versus Life" של ערוץ 4. בפברואר ובמרץ 2010 הופיעה במחזה "Slaves" בתיאטרון 503 בלונדון.

ג'ונסון הצטרפה לעונה השנייה של הסדרה "Beaver Falls" של ערוץ E4 בתפקיד PJ. באוגוסט 2012 החל שידור העונה השנייה, והפרק האחרון שודר בספטמבר 2012. פורסם שלא הוזמנה עונה נוספת לסדרה.

בקומדיה של ערוץ BBC Three "פרמפייס" גילמה ג'ונסון את לורה דרבישייר, נערה שנכנסת להיריון, ובהמשך הופכת לאם צעירה. היא שיחקה בסדרה לצדה של אמר קני שכיכבה איתה בסדרה "Beaver Falls". העונה הראשונה שודרה החל מפברואר 2012, וזכתה לביקורות חיוביות. היא חזרה לגלם את הדמות בעונה השנייה ששודרה בתחילת ב-2013 ובהמשך בקיץ 2013, ושיחקה באותו תפקיד גם בעונה השלישית והאחרונה ששודרה החל מפברואר 2014.

חיים אישיים
ב-9 ביולי 2017 התחתנה ג'ונסון עם שון מייקל וירי שכיכב לצדה בסדרות "פרמפייס" ו-"Radiant Vermin". לבני הזוג נולד בן ב-2015. השניים עובדים יחד באקדמיית פולין קווירק.

פילמוגרפיה
קולנוע
 שנה שם שם באנגלית תפקיד הערות 2008 בגרות Adulthood לקסי 2009 הקנים The Reeds הלן קרדיט בשם סקרלט ג'ונסון 2010 Pimp ליזי 2010 Winter Sun נערה סרט קצר 2011 Panic Button ג'ו

טלוויזיה
 שנה שם שם באנגלית תפקיד הערות Freaks דבי 2003–2004 איסטאנדרס EastEnders ויקי פאולר 2010 Pete Versus Life טריש בפרק "Ollie's Girlfriend" 2011–2012	 Beaver Falls PJ סדרת טלוויזיה 2012–2014 פרמפייס Pramface לורה דרבישייר סדרת טלוויזיה 2013 Big Bad World לוסי דיקון סדרת טלוויזיה 2013 רציחות במידסומר Midsomer Murders ג'סי בפרק "The Flying Club" 2017 Loaded פולה מיני-סדרה ג'וש Josh מילי בפרק "Rope Swings & Roundabouts" 2017 תקראו למיילדת Call the Midwife אוליב מוסון סדרת טלוויזיה (פרק אחד)

תפקידים בתיאטרון
 שנה שם שם באנגלית תפקיד הערות 1996 לה בוהם La bohème נערה 1996 קונצרט לכבוד יום ההולדת ה-80 של יהודי מנוחין Yehudi Menuhin – 80th Birthday Concert מקהלה 2005 סינדרלה Cinderella סינדרלה 2005 דייזי מילר Daisy Miller דייזי 2005 רומיאו ויוליה Romeo and Juliet ג'ולייט 2009 Aunt Dan and Lemon מינדי 2010 Slaves ג'סיקה / מליסה 2014 The Angry Brigade 2016 Radiant Vermin

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקניות תיאטרון אנגליות
קטגוריה:בריטיות שנולדו ב-1985
קטגוריה:בריטים שנולדו ב-1985